Jukka-Pekka Saraste

Jukka-Pekka Saraste (født 1956) er en finsk dirigent. Han var sjefdirigent for Oslo-filharmonien fra 2006 til 2013.

Saraste har sin utdannelse ved Sibelius-akademiet i Helsingfors og regnes som Sibelius-spesialist. Han var sjefdirigent for Finlands Radios symfoniorkester fra 1987 til 2001, og sjefdirigent for Toronto Symphony Orchestra fra 1994-2001. Saraste har dessuten vært første gjestedirigent for BBC Symphony Orchestra, leder for Det Finske Kammerorkester samt kunstnerisk rådgiver for Lahtis Symfoniorkester. Han gjestedirigerer jevnlig de ledende  orkestrene i verden. Saraste regnes som en forkjemper for finsk musikk, og har spilt inn Jean Sibelius' samlede verker med Finlands Radios symfoniorkester. Han har foretatt flere plateinnspillinger, deriblant en DVD-innspilling av Jean Sibelius' 5. symfoni med Oslo-filharmonien våren 2008. 

I august 2006 etterfulgte han André Previn som sjefdirigent for Oslo-filharmonien.

 Referanser 

 Eksterne lenker   





Kategori:Finske dirigenter
Kategori:Finske musikere
Kategori:Personer fra Heinola